JohanHeinsen/ENO huggingface dataset:
Odense Adresse-Contoirs Efterretninger, 1841-09-27
Paa Besidderens Vegne Kirstein.
Odense Adresse-Contoirs Efterretninger, 1841-09-27
Efter Reqvisition af Prokurator Knudsen, paa vedkommende Udlægshaveres Vegne, bliver Tommerup Vand- og Veirmølle, der, efter Kjøbe=Contract af 6 Januar dette Aar, besiddes af Gorm Pedersen, stillet til Bortsalg ved een eneste Auction, der afholdes i den sælgende Eiendom Mandagen den 18 October, Kl. 11 Formiddag. Møllen, der er beliggende i Tommerup Bye og Sogn, 2 Mile fra Odense, er efter forskjellige Privilegier berettiget til al Slags Maling og staaer for Mølleskyld 2 Tdr. Eiendommen, under hvilken tillige hører en Jordlod, der er matriculeret for Ager og Engs Hartkorn 4 Skpr. 2 1/2 Alb., og en Englod, der ei særskilt er matriculeret, men hvorpaa ba ves Arvefæsteret, sælges, med samtlige Vaanings- og Udhuus bygninger, staaende og løbende Redskaber og Jnventarium, ligesom og i Kjøbet følger det for faa Aar siden indrettede Hestemølleværk. Conditionerne ligge forinden til Eftersyn hos Prokurator R. Knudsen i Odense. Odense Herredscontoir den 22 Septbr. 1811. F. Knudsen.
Odense Adresse-Contoirs Efterretninger, 1841-09-27
Skifteindkaldelse. Arvingerne og Creditorerne i Stervboet efter afdøde Bodil Kirstine, fød Knudsen, og dennes efterlevende Mand, her boende Smedemester Simon Larsen, indkaldes herved at give Møde i en Skiftesamling, der agtes afholdt paa denne Kjøbstads Raadstue Løverdagen den 15 Januar 1812, om Formiddagen Kl. 10. Hvilket herved i Overeensstemmelse med Pl. 21 April 1824, bekjendtgjøres. Kjerteminde Skifteret den 21 Septbr. 1811. Bretteville.
Odense Adresse-Contoirs Efterretninger, 1841-09-27
Proclama. Ved Proclama af 13 dennes, der samme Dag er læst inden denne Kjøbstads Byetingsret og snarest vil blive læst i vedkommende Overret, ere Creditorerne i Stervboet efter afdøde Bodil Kirstine, fød Knudsen, og efterlevende Mand, Smedemester Simon Larsen her af Byen, indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Kjerteminde Skifteret den 24 Septbr. 1811. Bretteville.
Odense Adresse-Contoirs Efterretninger, 1841-09-27
Denne Fyens Stiftsavis redigeres af Carl Bagger.
Odense Adresse-Contoirs Efterretninger, 1841-09-28
Ne 178. 70 Aargang. Stifts Fyens privilegerede. Kongelig ene samt Avertissementstidende. Adresse- og politiske Avis. overalt i de danske Stater. Forsendes med Brevposten af Søren Hempel, Cancellieraad.
Odense Adresse-Contoirs Efterretninger, 1841-09-28
Trykkes og udgives i Odense 28 September 1841. Tirsdagen.
Odense Adresse-Contoirs Efterretninger, 1841-09-28
Jndhold. Politisk Oversigt; Storbrittannien, Frankerig. Preussen. Hannover. Jtalien, Østerrig.
Odense Adresse-Contoirs Efterretninger, 1841-09-28
Norge. Sverrig. - Fædrelandet. Videnskabelighed. Blandinger. Odense.
Odense Adresse-Contoirs Efterretninger, 1841-09-28
Politisk Oversigt. Storbrittannien. Underhuusdebatterne have hidtil ikke været af nogen afgjørende Betydning. Efterat Huset nemlig havde nedsat sig som Committee, for at beskjæftige sig med den foreløbige Skattebevilling, vilde de Radicale atter bringe Kornlovene og Folkets lidende Tilstand paa Bane, men med 136 Stemmer mod 22 forkastedes det paatænkte Amendement. For de forlangte Penge, imidlertid bevilgedes, reiste Lord Russel sig og udæskede som tidligere antydet – Sir Deel til nærmere at udvikle, hvilken Rettesnor det nye Ministerium vilde følge, men Sir Peel erklærede, at det var ham umuligt, strax at meddele sine Planer, saasom hverken Kornlovenes Afskaffelse eller de med saa høi Røst krævede Reformer i Toldloven, vilde være tilstrækkelige til at dække Deficitet: det nuværende Øieblik var aldeles ikke skikket til en definitiv Ordning af finantstelle og commercielle Forhold, der maatte gives Tid. - Sir Napier bebudede, at han i næste Session vilde andrage om en Lov, der skulde paabyde, at en Søofficeer for Fremtiden skulde staae i Spidsen for Admiralitetscollegiet. Hr. Wilde spurgte, om der ikke skulde skee et nyt Parlamentsvalg for Ripon, da Sir Sugden, som repræsenterer dette Valgdistrikt, var udnævnt til Kantsler for Jrland. (Som Grund, hvorfor Man tøver med formeligt at give Sir Sugden Bestalling som Kantsler, skal ifølge "Globe være den, at han nyligen har giftet sig med sin Kokkepige og at den nye Statholder i Jrland, Grev de Grey, ikke vil see en saadan Dame ved Hoffet i Dublin.)
Odense Adresse-Contoirs Efterretninger, 1841-09-28
Frankerig. Adskillige af de franske Regjeringsblade forsikkre, at det er Medlemmerne af de hemmelige Selskaber, som i Forening med Legitimisterne have bevirket Opstanden i Clermont og ophidset Folkemassen. Preussisk Statstidende, der aldrig har havt synderligt tilovers for de Franske og som Man derfor kun med Varsomhed maa benytte, vil i hele denne Bevægelse kun finde en enkeltstaaende Livsyttring af den Aand, der for Tiden er gængse i den franske Arbeiderklasse. "J utallige Hoveder af denne Klasse - siger det preussiske Blad - gjærer Jdeen om en radikal Omvæltning af alle Samfundets oekonomiske Forhold, denne Jdee træder frem under de forskjelligste Former, som en regelmæssig organiseret Skole, som Opstand og Tumult, som Flyveskrift og som Avis, og bestandig træder den frem med stigende Selvtillid, med voxende Kraft. J denne fordærvelige Jdees Sold staaer en Masse af Mennesker, hvoraf Nogle i sin Tid have spillet en stor Rolle i den politiske Verden, Andre have beklædt vigtige Statsembeder, Geistlige, stuelærde Philosopher, sværmeriske Fruentimmer og endelig Haandværkere. Disse Folks Skrifter ere allerfarligst for Regjeringen og den bestaaende Orden, fordi de umiddelbart henvende sig til den Borgerklasses Lidenskaber, til hvis Fordeel de tale. Man passer paa Pressen, med Lethed opdager Man de hemmelige Selskaber; men hvo kan passe paa den hele arbeidende Klasse? Man kan adsplitte et hemmeligt Selskab, men Arbeidersamfundet kan Manikke undvære.
Odense Adresse-Contoirs Efterretninger, 1841-09-28
Preussen. Staden Breslau havde i sin Tid ved et ubetimeligt Forlangende paa en Maade fornærmet Kongen: Man havde yttret Ønsker om en Udvidelse af visse politiske Borgerrettigheder, Kongen havde yttret sin Misbilligelse med Hensyn til et saadant Forlangende, hvorpaa Magistraten, da den erfoer, at Kongen agtede at foretage en Reise gjennem flere af Provindserne, afsendte en Deputation, for at bede ham om ogsaa at besøge Breslau, Kongen kom. Det rige Breslau modtog ham med en Hjertelighed, der maatte røre; den schlesiske Adel med en iøinefaldende Pragt. J et saadant forsonende Øieblik udbrød Kongen, paa en af de glimrende Fester: "nu er Alting glemt og tilgivet. Dog, hvad en 25-aarig Erfaring har overbeviist mig om at være uhensigtsmæssigt, det kan jeg ikke give, det lader jeg mig ikke aftvinge af nogen Magt paa Jorden!" At Kongen fra Schlesien besøgte Keiseren af Rusland i Warschau, er alt omtalt igaar. – Man vil nu i Berlin med Bestemthed vide, at Differentserne med Paven i Anledning af Erkebiskoppen af Kølln ere fredeligen udjevnede, idet den sidstnævnte Prælat har givet efter.
Odense Adresse-Contoirs Efterretninger, 1841-09-28
Hannover. J Stade er der paabegyndt en Undersøgelse med Hensyn til et politisk Gjæstebud, som flere Hannoveranere skulle have afholdt paa Helgoland.
Odense Adresse-Contoirs Efterretninger, 1841-09-28
Jtalien. Thorvaldsen er den 12 Septbr. i bedste Velgaaende ankommen til Rom, hvor han paa festlig Maade er bleven modtaget af de fremmede saavelsom afde danske Kunstnere. - J Bologna ere flere Arrestationer skete paa Grund af formeentlige Sammensværgelser.
Odense Adresse-Contoirs Efterretninger, 1841-09-28
Østerrig. Ogsaa i Lemberg vil Man have opdaget statsfarlige Forbindelser.
Odense Adresse-Contoirs Efterretninger, 1841-09-28
Norge. Den 13de foregik i Christiania det til Ære for Hr. Prof. Sverdrup af Studenter og Candidater foranstaltede Fakkeltog. Det særdeles smukke og behagelige Veir havde lokket en betydelig Mængde Menneske ud for at see Toget, der drog ud fra Universitetsgaarden omtrent Kl. 8. Processionen bestod af omtrent 300 Personer, hvoraf 109 bare Fakler. Et Musikchor deelte Toget i Midten, hvor ogsaa den valgte Deputation gik. Processionen drog gjennem Byen ud til Hr. Professorens Bolig og opstillede sig der udenfor Huset. Hr. Professoren modtog Deputationen ude i Gaarden. Deputationen Ordfører, Hr. Cand. theol. Monrad, tolkede de Studerendes Følelser ved hans Afsked og Ønsker for hans Vel. Rørt takkede Hr. Professoren i beskedne og hiertelige Ord. for det Beviis paa Agtelse og Kjærlighed, hans fordums Tilhørere her gave ham. Han haabede, at endnu ret mange af dem vilde henvende sig med Tillid og Fortrolighed til ham; det havde altid været ham en Glæde at staae, i et venligt Forhold til de Studerende, og skulde fremdeles være det. Sin Virken for Erhvervelsen, eller rettere Vedligeholdelsen af Norges Frihed, thi aldrig vare Normændene Slaver, – satte han kun lavt, men tilskrev Tidens Aand og Omstændighederne Fortjenesten. Han haabede, Man altid vilde erkjende, at Frihedens sikkreste og uundværligste Garantie var almindelig Oplysning, ja at Friheden næsten var identisk med denne; den academiske Ungdom var derfor bestemt til at blive dens Støtter og Bevarere, og han haabede vist, at den vilde opfylde dette Kald, hvortil han ønskede den Himlens bedste Velsignelse. Sverrig. Man er i Stokholm saa henreven af Mademoiselle Taglionis Præstationer, at Man ikke har holdt det under sin Værdighed at spænde Hestene fra hendes Vogn og trække hende, og det endogsaa tvende Aftener. Aftonbladet paastaaer, at Man har seet flere Rotabiliteter blandt Stanghestene.
Odense Adresse-Contoirs Efterretninger, 1841-09-28
Fædrelandet. Videnskabelighed. Som Jndbydelsesskrift til den begyndte offentlige Examen i Metropolitanskolen i Kjøbenhavn har dennes Rector, Prof. N. L. Nissen, udgivet en Afhandling Om den i vore Dage paatænkte Udvidelse af Underviisningen i de lærde Skoler ved en Gymasialklasse, og dertil føiet Skole efterretninger og Metropolitanskolen for Skoleaaret 1840–41. Forfatteren forklarer, at den nævnte Udvidelse af Skoleunderviisningen egentligen grunder sig i Forslaget om Ophævelsen af den første eller philologiske Halvdeel af den saakaldte anden Examen, saa at hiin Udvidelse i Omfanget af Skoleunderviisningen skulde være en Erstatning for Jndskrænkningen i Omfanget af Underviisningsgjenstandene for den anden Exammen ved Universitetet, og Resultatet af Forfatterens Overveielse er dette: "at han, hvad angaaer Universitetet, fuldeligen indrømmer, at der er tilstrækkelig Anledning til at afskaffe den saakaldte anden Examens første eller philologiske Halvdeel i dens nuværende Jndretning, men at han, hvad Skolevæsenet angaaer, ingenlunde kan indrømme, at der er nogen nødvendig Grund eller tilstrækkelig Anledning til med det at foretage saadan Forandring, at Oprettelsen af en Gymasialklasse i de lærde Skoler (hvilken Jndretning desuden maa befrygtes at ville blive Skolerne i disciplinarisk Henseende til stor Skade og Fortræd, skulde ansees desaarsag fornøden."J Vib. A. fortælles, at der i denne Tid forberedes en Udgave af Dr. Dampes samtlige Arbeider. Den vil blive i 3 Bind og besørges af en ung Polytechuiker, der i længere Tid har opholdt sig paa Bornholm.
Odense Adresse-Contoirs Efterretninger, 1841-09-28
Blandinger. Pastor Boye i Helsingøer er, som Man seer af Helsingøers Avis, geraadet i Uenighed med Byens Borgerrepræsentanter angaaende Høitidsoffer af den nedlagte Latinskoles Midler. Man har her atter et Beviis paa det Mislige i, ja ofte Tunge, for kirkelige Embedsmænd at tage deres Jndkomster af Offer. Saaledes seer Man nemlig af en Skrivelse fra Pastor Boye til Magistraten, dateret 1de, at en af Kirkebetjentene i Helsingøer, en almindelig agtet Lærer, omsendte 147 Offersedler, hvoraf mange modtoges med kjendelig Uvillie og 374 forad bleve aldeles upaaagtede, medens han kun fra 73 af de Personer, til hvilke de vare udsendte, modtog Offer. "At jeg forespurgte mig angaaende min formeentlige Ret til det omhandlede Høitidsoffer, siger Pastor Boye burde vist heller ikke findes anstødeligt, da vel Repræsentanterne, saavelsom min Menighed, maae kunne indsee, at jeg ei, uagtet det stille og sparsommelige Liv, jeg og Mine føre her, er istand til at ernære og forsørge min talrige Familie af mine Embedsindtægter; og det er vist Mange af min Menighed bekjendt, at jeg maa anvende saa mangen sildig Time, efterat mine mange Embedsforretninger ere endte, til saadanne Arbeider, som kunne forskaffe mig et lidet Bidrag til min Families Underholdning og mine mange Børns Opdragelse."
Odense Adresse-Contoirs Efterretninger, 1841-09-28
Ved det danske Broderskabs Fugleskydning i Kjøbenhavn nedskjødes Gevinsterne saaledes: Ringen af Hr. Lieutenant, Muurmester Kornbech for Hr. Mechanicus, Gamst; Hovedet af Hr. Kammerraad Bøhling for Hr. Naalemagermester Hjorth; venstre Vinge af Hr. Lieuten., Urtekræmmer Buck for Hr. Commandeur Seidelin; høire Vinge af Hr. Capitain, Guldsmedmester Winther for sig selv; Halen af Kammerraad, Dr. juris Kall for Hr. Conferentsraad Pedersen; og Kongepladen af Hr. Tobaksfabrikør Augustinus for Hr. Conferentsraad Fog, som saaledes, for anden Gang, blev Selskabets Fuglekonge.
Odense Adresse-Contoirs Efterretninger, 1841-09-28
Jfølge Randers Avis har Proprietair Pind til Levenholm i denne Tid foræret et Orgel til Giesing Kirke. Det er construeret og udført af Hr. Skolelærer Jørgensen i Lystrup, et ungt Menneske paa nogle og tyve Aar, som ikke har havt anden Anviisning dertil, end den, han har erhvervet sig selv.
Odense Adresse-Contoirs Efterretninger, 1841-09-28
Hos Capitain, Forligelsescommissair Søtoft i Vordingborg er blevet forøvet et dundristigt Jndbrudstyveri. Fire for forskjellige Forbrydelser hæftede og i eet Arrestlecale hensiddende Arrestanter bemærkede igjennem et aabentstaaende Vindue, at Hr. Søtoft var beskjæftiget med at tælle Penge, blandt hvilke de tydeligt kunde skjelne endeel blaae Sedler, hvorhos de nøie lagde Mærke til, i hvilke Gjemmer i det i Værelset staaende Chatol Pengene bleve forvarede. Forbryderne, hvis Tyvelyst var vakt, kunde ikke modstaae Fristelsen, og toge derfor øieblikkelig den Beslutning, om muligt at bemægtige sig Pengene ved Nattens Frembrud. De bleve til den Ende enige om, at de to af dem skulde ved Hielp af en Snor nedfire de to Andre til Gaden. Efterat dette lykkeligt var udført, begave disse sig til Hr. Søtofts Bopæl, hvor de med et Brækjern paa en saa behændig Maade aabnede et Vindue, at hverken dette eller nogen af Ruderne bleve beskadigede. Chatollet, hvori efter Opgivende befandtes 170 Rbd., nemlig en Hundrederigsbankdalerseddel og Resten i Femrigsbankdalersedler, var snart opbrækket; men da Tyvene formedelst Mørket ikke nøie kunde kjende Pengene, medtoge de ogsaa nogle andre Papirer. Saasnart Tyveriet var fuldført, bleve de to virkelige Gierningsmænd igjen lykkelig opheisede til Arresten af deres Medhjelpere. De have allerede tilstaaet Forbrydelsen, dog kun forsaavidt de stiaalne Femrigsbankdalersedler angaaer, af hvilke de fleste, som vare skjulte i en Flaske og nedgravede i Raadstuebygningens Gaard, ere komne tilstede; derimod have de hidtil benægtet at være i Besiddelse af den savnede Hundrede rigsbankdalerseddel, med Tilføiende: at dersom denne virkelig har været iblandt de stiaalne Sager, maa den enten være bortkommen under Tyveriets Forøvelse, eller maaskee, af dem er bleven tilintetgjort tilligemed et Papir, som de antog for en Obligation, der mulig kunde lede til ForbryBises AN delsens Opdagelse. Denne formeentlige Obligations Tilintetgjørelse skete paa den Maade, at den, efterat være deelt i 4 Parter, blev tygget saalænge af Forbryderne, at Skriften næsten aldeles opløstes.
Odense Adresse-Contoirs Efterretninger, 1841-09-28
Jfølge Randers Avis blev paa Auctionen den 30 August i Mecklenborg efter afdøde Grev Bassewitz=Preborede for Hs. M. Kongens Regning kjøbt den udmærkede sorte Fuldblodshingst Black-Comet for 654 Frederiks d'orer. Tillige blev der ogsaa kjøbt 4 udmærkede brune Fuldblodshopper. Black-Comots Afkom er af Kyndige nøie undersøgt og befundet at være fortrinligt.
Odense Adresse-Contoirs Efterretninger, 1841-09-28
Odense. Den 18 Septbr. afholdt Fyens StiftsSkolelærerconserence i Borgerskolens Locale sit efter Lovene ordinaire Møde, der aabnedes Kl. 11 1/2 med en af Formanden i denne Anledning forfattet Sang, som blev afsjungen fiirstemmigt af samtlige Lærere til Melodien af "Hjemmet." Derpaa indlededes Forhandlingerne ved et af Formanden udarbeidet Foredrag, hvis Emne var: Betragtninger over Skolelærerforeninger i Almindelighed, samt Betingelserne for deres frugtbringende Virksomhed. Slutningen af Foredraget indeholdt nogle Opmuntringer, hentede fra Lærerkaldets Vigtighed, ligesom ogsaa Haabet om bedre Tider for Lærerstanden knyttedes til den Mand, om hvem Dagen mindede alle brave Danske - vor elskede Konge, over hvem Formanden i Forsamlingens Navn nedbad Held og Velsignelse. Forhandlingerne begyndte med at drøfte Committeens Forslag angaaende Hjelpekassen, og efter nøiagtigt og samvittighedsfuldt at have overveiet hvert enkelt Punkt, blev Forslaget i sin Heelhed antaget, hvorefter Forsamlingen vedtog, at indstille den hele Sag til høie Vedkommende. Her viste samtlige tilstedeværende Lærere fuldkommen Beredvillighed til at yde et større aarligt Bidrag til Hjelpekassen, naar kun deres eventuelle Enker kunne sikkres en bestemt Understøttelse. Angaaende almindelig Skolelærerforening, hvis Bestyrelse har Sæde i Kjøbenhavn, yttrede de fleste Medlemmer, at de havde Lyst til at tiltræde Foreningen under visse Betingelser, der imidlertid nærmere skulle overveies i de forskjellige Conferencer her i Stiftet, hvorefter Resultatet skulde tilmeldes Generalconferencens Formand i Odense, der ogsaa er villig til at modtage og besørge Anmeldelse om Tiltrædelse af enhver enkelt Lærer her i Stiftet. Forsamlingen vedtog, for Fremtiden at forene General conferencen med Lærersangfesten, saaledes at hiin bliver at afholde Dagen for denne; men det Aar ingen Sangfest, finder Sted, afholdes Conferencen den 18 September. Efterat det var afgjort, hvilke Emmer der fortrinsviis skulde drøftes næste Aar, gjenvalgte Forsamlingen med fuldkommen Eenstemmighed (een Stemme undtagen) til Formand Skoleforstander Sørensen og til Viceformand Lærer Raben i Odense. Mødet sluttedes Kl. 3, og 1/2 Time efter forsamledes de Medlemmer, der havde tegnet sig til Deeltagelse i et paa Commediehuussalen arrangeret Festmaaltid, ved hvilket Sange, forfattede i Dagens Anledning af den virksomme og talentfulde Hansen i Koelberg, bleve afsjungne. Skaaler udbragtes for Kongen og Kongehuset, Fædrelandet, Fyens Biskop, Stiftets Skolelærerforening, dennes Formand, for de fraværende Medbrødre, for et kraftigt, aandeligt Liv i Lærerstanden, for Festcommitteen. Alle Deeltagere forlode Festen, som de havde sluttet Conferencen, med det Ønske, til næste Aar at maatte gjensees i en talrig Forsamling.
Odense Adresse-Contoirs Efterretninger, 1841-09-28
Søfarende berette, at der ved Siellands Rev skal for 8 Dage siden være inddrevet en død Hvalfisk, som efter Lodsernes Fortælling skal have været 36 Alen lang. Diligencepost. Jfølge Berl. Tid afreise Deres Majestæter samt Kronprindsessen med Suite Fredag Morgen Kl. 8 til Corsøer, hvor der overnattes, næste Morgen fortsættes Reisen til Odense. - Under 25de. er Chefen for Establissementet Frederiksnagor, Etatsraad P. Hansen, udnævnt til Gouverneur over de danske Besiddelser i Ostindien; Cand. theol. T. A. Schønheyder, til personel Capellan hos Sognepræsten for Ebeltoft og Draaby Menigheder; Cand. juris J. M. Qvistgaard, beskikket til Prokurator ved Landsoverretten i Viborg og samtlige Underretter i Nørrejylland. - Redakteuren af Kbhposten er sat under justitiel Tiltale for en i Bladets Nr. 51 indført Artikkel angaaende Forholdene paa Tranquebar. - Bournonville er den 26 ds. hjemkommen til Kjøbenhavn. - J Fredags begyndte den juridiske Examens skriftlige Deel, hvortil 28 Studerende og 12 Jkke Studerende have meldt sig.
Odense Adresse-Contoirs Efterretninger, 1841-09-28
Skibs= og Handels-Efterretninger. Kjøbenhavn den 25 September. De i Engelland med spændt Forventning længe oppebiede Dage, i hvilke Tolden paa Hvede vilde blive ansat til 18 pr. Qvtr. Comtrent 22 Rbs. pr. Td.), ere nu komne, og enhver Eier af fremmed Hvede iler med at indlevere Alt, hvad der ligger paa Oplag og hvad Skibene tilføre førend den 22de, thi muligt er det, at Tolden efter denne Dag igjen ansættes høiere. Fremmed Hvede er meget søgt, og Salgene deraf ere meget store til uforandrede høie Priser; dette og den almindelige Mangel paa fremmed ter Hvede maa da senere igjen forhøie Gjennemsnitspriserne. Tilførselen er overordentlig stor, og den østlige Vind fører Skibene hurtigt til Engelland, i London er saaledes i en eneste Uge bleven indført 200,000 Tdr. fremmed Hvede, og det lader sig aldeles ikke beregne, hvor stor Partierne ville blive, som indføres i alle engelske og skotske Havne inden den 22de. - Den danske og holstenske Hvede bliver nu betalt i Engelland med 53 –588, og andre Slags fremmed Hvede betales høiere (alt efter Qvalitet) til omtrent 72 8 pr. Qvtr.
Odense Adresse-Contoirs Efterretninger, 1841-09-28
Jnd- og udklarerede Skibe ved Odense Toldkammer. Jndgaaede: Jngen. - Udgaaede: den 27 Septbr., J.M. Fischer af Odense, til Horsens, Sluppen Jenny & Marie med Ballast; J. Olsen af Uddevalle, til Norge, Sluppen To Brødre med Ballast.
Odense Adresse-Contoirs Efterretninger, 1841-09-28
Dødsfald. Garvermester C. F. Nyholm, i Kjøbenhavn; Styrmand C. D. Pram=Smith, fra Stege, 21 Aar (omkommen ved at falde ned fra Masten i Nordsøen); Kjøbmand A. G. Klocker, i Hirschholm; Kjøbmand Ph. Ree, i Aarhuus 33 Aar.
Odense Adresse-Contoirs Efterretninger, 1841-09-28
Odense Kirkenyt. St. Knuds Sogn. Døbte: den 21 Septbr., Brændeviinsbrænder N. Nielsens Søn: Peder Steffen Rode Nielsen; Fadd. Mad. Møller, Jfr. Sørensen, Handelsbet. Storm og Frydendahl samt Skibscapit. J Rode. - Ægteviede: den 25de, Ungkarl R. Pedersen og Pigen Mette Larsen. - Døde: den 22de, Skomagermester L. Buchs Kone, 69 Aar; den 21de, Tømmersvend Jørgen Christophersen, 77 Aar.
Odense Adresse-Contoirs Efterretninger, 1841-09-28
St. Hans Sogn. Døbte: den 22 Septbr., Smedemester og Mechanicus P. C. F. Hansens Datter: Jda Theodora Hansen; Fadd. Mad. Bruun, Jfr. Lange, Skomagerm. Hieronymus, Smedem. Jensen og Kobbersmedsv. Bruun. - Ægteviede: den 27de, Ungkarl Anders Hansen og Pigen Christiane Jensdatter. – Døde: den 25de, Skrædermester S. Lillieblads Søn, Ferdinand Lillieblad, 5 Dage.
Odense Adresse-Contoirs Efterretninger, 1841-09-28
AVERTISSEMENTS. Nylig er udkommen: Pfalmer og aandelige Sange, af H. A. Brorson, samlede og udgivne af Lic. Pastor J. A.L. Holm. 3die Oplag.
Odense Adresse-Contoirs Efterretninger, 1841-09-28
Denne Udgave, som er forøget med en hidtil ubekjendt Psalme af Brorson, meddeelt af Hr. Pastor Hass, tilligemed flere Rettelser og Tillæg samt Brorsons Levnetsløb, 41 Ark stor, trykt paa smukt hvidt Papir, faaes for 7 Mk. indbunden paa Bogladerne i Kjøbenhavn og Provindserne, samt i Odense hos J. Milo. Forlæggeren, ON
Odense Adresse-Contoirs Efterretninger, 1841-09-28
Psalmebøger og nye Testamenter, elegant indbundne i presset Saffian med Symboler og ægte Guldsnit, samt simplere indbundne, faaes i den Hempelske Boghandling.
Odense Adresse-Contoirs Efterretninger, 1841-09-28
Psalmebøger. fra 1 Mk. 8 s. til 5 Rbd., faaes hos Bogbinder Osterbye, i Klaregaden. Af Taschenbücher for 1842. ere flere pragtfuldt udstyrede allerede ankomne fra Udlandet til Forhandling i den Hempelske Boghandling.
Odense Adresse-Contoirs Efterretninger, 1841-09-28
Samtlige i de offentlige Blade annoncerede II.
Odense Adresse-Contoirs Efterretninger, 1841-09-28
nye Bøger, Musikalier og Landkort faaes, ligesom Bestillinger modtages paa alle Slags Blade og Journaler uden Undtagelse. Cohens Boghandling.
Odense Adresse-Contoirs Efterretninger, 1841-09-28
De, som ere anmeldte til Optagelse i Cathedralskolen, vilde møde Fredagen den 1 October, Kl. 8, for at aflægge den befalede Prøve. J. Saxtorph. Odense den 22 Septbr. 1841.
Odense Adresse-Contoirs Efterretninger, 1841-09-28
Da Kjøbmand W. Schierbeck ved Døden er afgaaet, saa bringes herved til offentlig Kundskab, at Hr. Kjøbmand og Kirkeværge S. Bang er indtraadt som Medlem i Directionen for Fyens Stifts Sparekasse fra 1 Octbr. d. A.